Държавен вестник, бр. 40, 2014 г., стр. 57

БРОЙ  40	
Д Ъ Р Ж А В Е Н  В Е С Т Н И К 	
СТР.  57  
2. условията за задължителното покри-
ване на загуби от страна на акционерите и 
държателите на инструменти на собствения 
капитал на банката преди покриването на 
загуби посредством използването на други 
източници;
3. другите ограничения, които банките 
спазват при установено неизпълнение или 
за предотвратяване на неизпълнението на 
изискванията за капиталови буфери.
Видове буфери
Чл. 2. (1) Капиталовите буфери са:
1. предпазен капиталов буфер;
2. специфичен за всяка банка антицикличен 
капиталов буфер;
3. буфер за глобална системно значима 
институция („ГСЗИ“);
4. буфер за друга системно значима инсти-
туция („ДСЗИ“);
5. буфер за системен риск.
(2) Буферите по ал. 1, т. 1, 2, 4 и 5 се 
прилагат на индивидуална и консолидира-
на основа в съответствие с част първа, дял 
втори от Регламент (ЕС) № 575/2013 на Ев-
ропейския парламент и на Съвета от 26 юни 
2013 г. относно пруденциалните изисквания 
за кредитните институции и инвестицион-
ните посредници и за изменение на Регла-
мент (ЕС) № 648/2012 (ОВ, L176/1 от 27 юни 
2013 г.), наричан по-нататък „Регламент (ЕС) 
№ 575/2013“, а буферът по т. 3 се прилага само 
на консолидирана основа.
(3) Когато банка не изпълнява изискванията 
за поддържане на буферите по тази наредба, 
за нея се прилагат ограниченията по чл. 16.
Г л а в а  в т о р а
ПРЕДПАЗЕН КАПИТАЛОВ БУФЕР И СПЕ-
ЦИФИЧЕН ЗА ИНСТИТУЦИЯТА АНТИ-
ЦИКЛИЧЕН КАПИТАЛОВ БУФЕР
Раздел I
Предпазен капиталов буфер
Чл. 3. (1) Банките поддържат предпазен 
капиталов буфер от базов собствен капитал 
от първи ред, равняващ се на 2,5 % от общата 
сума на тяхната обща рискова експозиция.
(2) Базовият собствен капитал от първи 
ред по ал. 1 не може да се използва за по-
криване на капиталовото изискване по чл. 92 
от Регламент (ЕС) № 575/2013, както и за 
покриване на изискванията, наложени по 
чл. 103, ал. 2, т. 5 от Закона за кредитните 
институции (ЗКИ).
Раздел II
Специфичен за институцията антицикличен 
капиталов буфер
Общо изискване
Чл. 4. (1) Всяка банка поддържа специфичен 
за нея антицикличен капиталов буфер, равен 
на общата сума на рисковата є експозиция, 
умножена по среднопретеглената стойност на 
нивата на антицикличния буфер, изчислена 
по начина, предвиден в чл. 6, ал. 3.
(2) Базовият собствен капитал от първи ред 
по ал. 1 не може да се използва за покриване 
на капиталовото изискване по чл. 92 от Ре-
гламент (ЕС) № 575/2013, на изискването за 
поддържане на предпазен капиталов буфер, 
както и за покриване на изискванията, нало-
жени по чл. 103, ал. 2, т. 5 ЗКИ.
Определяне на нивото на антицикличния буфер
Чл. 5. (1) Българската народна банка из-
числява на всяко тримесечие нивото на рефе-
рентния индикатор, подпомагащ преценката 
при определяне на антицикличния буфер в 
съответствие с ал. 3.
(2) Референтният индикатор отразява кре-
дитния цикъл и рисковете, породени от пре-
комерен кредитен ръст в страната, и отчита 
особеностите на националната икономика. 
Индикаторът се базира на отклонението от 
дългосрочния тренд на съотношението кре-
дити към брутен вътрешен продукт (БВП), 
като се отчитат:
1. показателят за растежа на нивата на 
кредитиране в България, и по-специално по-
казателят, отразяващ промените в съотноше-
нието между предоставените кредити и БВП;
2. общите насоки на Европейския съвет 
за системен риск (ЕССР) за измерване и из-
числяване на отклонението от дългосрочния 
тренд на съотношението кредитиране към 
БВП и за изготвяне на индикаторите за из-
числяването на буфера.
(3) Българската народна банка извършва 
оценка и определя на тримесечна основа 
подходящо ниво на антицикличния буфер за 
банките в страната, като отчита:
1. референтния индикатор, изготвен в съ-
ответствие с ал. 2;
2. принципите на ЕССР относно прецен-
ката за подходящото ниво на антицикличния 
буфер, насоките по отношение на променливи 
параметри, които показват натрупването на 
системни рискове, включително количестве-
ните критерии, които показват, че буферът 
следва да бъде запазен, променен или прила-
гането му да бъде прекратено напълно, както 
и други препоръки на ЕССР за определянето 
на нивото на буфера;
3. други променливи параметри, които БНБ 
е преценила за подходящи за отразяване на 
цикличния системен риск.
(4) Нивото на антицикличния буфер, при-
ложим към кредитни рискови експозиции в 
Република България, се определя от БНБ 
като процент между 0 % и 2,5 % от общата 
сума на тези експозиции, калибриран на 
интервали, кратни на 0,25 процентни пункта. 
Въз основа на оценката по ал. 3 БНБ може 
да определи ниво на антицикличния буфер 
над 2,5 % от общата сума на рисковите 
експозиции.